Փիթեր Նաջարյան

Փիթեր Նաջարյան (, ), ամերիկահայ գրող, նկարիչ, քանդակագործ։ 

Նկարիչ Արթուր Փինաջյանի զարմիկը։

Կենսագրություն 
Փիթեր Նաջարյանը ծնվել է Նյու Ջերսիում։ 1958 թվականին ավարտել է Ռատգերի համալսարանը։ Նյու Յորքի քաղաքային վարչությունում աշխատել է որպես սոցիալական հետախույզ, գործունեությունն իրականացրել է Հարլեմում։

Երեք տարի բնակվել է Լոնդոնում, Քինգսուեյ Դեյ քոլեջում ուսանել է անգլերեն բանասիրություն, Բրիտանական կինոյի ինստիտուտի կրթական ֆակուլտետում՝ ֆիլմագրություն։

ԱՄՆ վերադառնալով՝ 1967-1968 թվականներին Սթենֆորդի համալսարանից ստացել է Ստեգներ կրթաթոշակ։ 1970 թվականին Սան Ֆրանցիսկոյի պետական համալսարանից ստացել է մագիստրոսի կոչում։ 1988-1989 թվականներին որպես Ֆուլբրայթ ծրագրի դասախոս եղել է Խորհրդային Հայաստանում, օգնել երկրաշարժից տուժածներին։ «Ամերիկյան մենություն» ժողովածուի «Աղջիկը» կարճ պատմվածքը պատմում է նրա այդ շրջանի փորձի մասին։

Դասավանդել է Սան Ֆրանցիսկոյի պետական համալսարանում, Ուայնե պետական համալսարանում, Կանանց Սքրիպս քոլեջում, Սան Դիեգոյի կալիֆորնյան համալսարանում, Հավայան համալսարանում, Դավիսի կալիֆորնյան համալսարանում, Բերկլիի կալիֆորնյան համալսարանում։ Աջակցել է «Գրական արվեստ» ամսագրին։

Նաջարյանի ստեղծագործությունները քննարկվել են Երևանում՝ Հայագիտական ուսումնասիրությունների ընկերակցության հիմնադրման 40-ամյակին նվիրված գիտաժողովում։

Գեղանկարչական ստեղծագործություններ 
Նաջարյանը պլենէրային նկարիչ ու քանդակագործ է։ Նրա աշխատանքները ցուցադրվել է Հայաստանի նկարիչների միությունում, Հըրսթ պատկերասրահում, Կալիֆորնիայի սուրբ Մարի քոլեջում, Կալիֆորնիայի Նապա Վելի թանգարանում, Բերկլիի հանրային գրադարանում։

Նաջարյանը հանդիսանում է իր վերջին չորս գրքերի նկարազարդումների հեղինակը։

Մատենագիտություն 
Voyages, վեպ, 1971
"Wash Me On Home, Mama," վեպ, 1978
"Daughters of Memory," վեպ, 1986
"The Great American Loneliness," ժողովածու, 1998
"The Artist and His Mother," նոն-ֆիքշն վեպ 
"The Paintings of Art Pinajian, A Family Story," նոն-ֆիքշն վեպ, 2015

Ծանոթագրություններ

Արտաքին հղումներ 
 ԱՄՆ-ում ցեղասպանության թեման առավել արդիական է դարձել

Ամերիկահայ արձակագիրներ
Ամերիկահայ գրողներ
Ամերիկահայ նկարիչներ
Ամերիկահայ քանդակագործներ